Katri Kirkkopelto „Popi ja pahur päev“
#000000
Tegemist on õpetliku looga sõprusest, armastusest ja leppimisest.
#000001
Raamat räägib tegelasest nimega Popi, kellel on hommikust saati väga pahur tuju. Teel lasteaeda kõnnib Popi teosammul, viivitades sellega kohale jõudmist. Lõpuks jõuab Popi garderoobi, aga tema tuju pole üldse paranenud. Seljakotti nagisse pannes tuleb tal mõte hakata superkangelaseks nimega Torm. Kahjuks läheb Popi Tormi mängides ülemeelikuks ning teeb sõber Lumile haiget. Popi aga ei mõista, miks sõber pahaseks sai ja temaga enam ei räägi.
#000002
Kodus seletab isa Popile, et ükskõik kui paha päev on, ei tohi teistele haiget teha ning Lumi ees tuleks vabandust paluda. Seepeale joonistab Popi imeilusa kaardi ning viib selle sõbrale vabanduseks. Tagasi koju kõndides jagab isa Popile veel mitmeid tarku õpetussõnu.
#000003
Eesti keeles on sarjas veel ilmunud „Molli“, „Popi“, „Molli ja isevärki olevus“ ja „Molli ja maailma äär“. Raamatut soovitab ka Eesti Lastekirjanduse Keskus.
#000004